คือผมมีโรคประจำตัวคือเป็นรูมาตอยด์ ทานยา Methotrxate 2.5 mg. สัปดาห์ล่ะ6เม็ด พรุ่งนี้มีนัดเจาะเลือดตรวจ AST(sgot) BUN. CBC. C-Reactive Protein level Creatinine. ESR. ALT(sgpt). แล้ววันนี้มีอาการปวดหัวมีไข้ต่ำๆทานพาราไป1เม็ด 500 mg. จะมีผลอะไรไหมครับ
สวัสดีค่ะ การรับประทานยาพาราเซตามอลไป 1 เม็ดเพื่อบรรเทาอาการปวดที่เกิดขึ้นเฉียบพลัน ไม่ได้กินต่อเนื่อง หรือพอกินแล้วอาการทุเลาลงแล้วนั้น ไม่น่าจะเป็นภาวะร้ายแรง และไม่น่าส่งผลต่อค่าเลือดที่จะต้องไปตรวจในพรุ่งนี้โดยในพรุ่งนี้ ถ้าอาการปวดหัว มีไข้ ยังคงเป็นอยู่ กินยาแล้วไม่ดีขึ้น ควรแจ้งแพทย์ที่ดูแลให้ทราบร่วมด้วย และแพทย์อาจจะช่วยดูค่าเลือดที่เจาะไปด้วยว่าจะอธิบายอาการได้หรือไม่